Лев Толстой
Лъвът и лисицата

Превод от руски: Ангел Каралийчев, —

chitanka.info

Остарял лъвът, не можел вече да лови зверове и намислил да живее с хитрост. Влязъл той в пещерата, легнал и се престорил на болен. Започнали зверовете да го навестяват и той изяждал всичките, които влизали при него в пещерата. Лисицата се досетила каква е работата, застанала до входа на пещерата и рекла:

— Е, Лъвчо, как си?

Лъвът казал:

— Зле. Но ти защо не влезеш?

А лисицата рекла:

— Не влизам, защото по следите виждам — влизания много, а излизания няма.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.